Болдин Валерий Иванович

Болдин Валерий Иванович (7 сентябрь 1935 йыл, Тутаев ҡалаһы, Ярославль өлкәһе — 14 февраль 2006 йыл) — СССР-ҙың партия органдары хеҙмәткәре. КПСС Үҙәк Комитеты ағзаһы (1988-1991, 1986-1988 йылдарҙа кандидат). 11-се саҡырылыш СССР Юғары Советы депутаты, СССР-ҙың халыҡ депутаты.

 Биографияһы 
1961 йылда К. А. Тимирязев исемендәге Мәскәү ауыл хужалығы академияһының иҡтисад факультетын тамамлай.

1960 йылдан КПСС ағзаһы.

1961—1965 йылдарҙа КПСС Үҙәк Комитеты аппаратында эшләй.

1969 йылда КПСС Үҙәк Комитеты ҡарамағындағы Ижтимағи фәндәр академияһын тамамлай. Иҡтисад фәндәре кандидаты (1969).

1969 йылда «Правда» гәзитенең иҡтисади күҙәтеүсеһе була, һуңынан унда ауыл хужалығы идаралығын етәкләй, гәзиттең редколлегия ағзаһы була.

1981—1987 йылдарҙа — КПСС Үҙәк Комитетының генераль секретары М. С.Горбачёвтың ярҙамсыһы.

1987—1991 йылдарҙа КПСС Үҙәк Комитетының бүлек мөдире була.

1990 йылдың 23 мартынан — СССР-ҙың Президент Советы ағзаһыУказ Президента СССР от 23 марта 1990 года № 21 О назначении тов. Болдина В. И. членом Президентского Совета СССР.

1990 йылдың 17 апреленән 1991 йылдың 22 авгусына тиклем — СССР Президенты Аппараты начальнигы.Справочник по истории Коммунистической партии и Советского Союза 1898—1991.

Ғәҙәттән тыш хәлдәр буйынса дәүләт комитеты яғында 1991 йылдың авгусындағы сараларҙа әүҙем ҡатнаша. 1991 йылдың 18 авгусында 4 кешенән торған төркөм составында (Бакланов, Болдин, Варенников һәм Шенин) Форостағы Горбачевҡа оса. 18:00 сәғәттә уларҙың төркөмө кире Мәскәүгә оса.

1991 йылдың 22 авгусында вазифаһынан бушатыла  һәм икенсе көндө Ғәҙәттән тыш хәлдәр буйынса дәүләт комитеты«Аресты по делу ГКЧП»  // Известия, 23 августа 1991 г. эше буйынса ҡулға алына, Судҡа тиклем Матросский Тишина изоляторында тотола; 1991 йылдың декабрендә үҙ таныуы буйынса азат ителә. 1994 йылдың 6 майында Дәүләт Думаһының «Сәйәси һәм иҡтисади амнистия декларацияһы тураһында» ҡарары нигеҙендә енәйәт эше туҡтатыла.

2006 йылдың 14 февралендә вафат була. Троекуров зыяратында ерләнә (уч. 13).

 Маҡтаулы исемдәре һәм башҡа бүләктәре 
 Хеҙмәт Ҡыҙыл Байраҡ ордены
 Халыҡтар Дуҫлығы ордены

 Ғаиләһе 
Ҡатыны, ҡыҙы бар.

 Китаптары 


 Иҫкәрмәләр 

 Әҙәбиәт 
 Кто есть кто в мировой политике / Отв. ред. Л. П. Кравченко. — М.: Политиздат, 1990. — С. 5.

 Һылтанмалар 





Категория:КПСС-тың XXVIII съезы делегаттары
Категория:КПСС-тың XXVII съезы делегаттары
Категория:К.А.Тимирязев исемендәге Мәскәү ауыл хужалығы акададемияһын тамамлаусылар
Категория:11-се саҡырылыш СССР Юғары Советы депутаттары
Категория:Халыҡтар Дуҫлығы ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:Алфавит буйынса иҡтисадсылар
Категория:Алфавит буйынса ғалимдар
Категория:Иҡтисад фәндәре кандидаттары
Категория:Алфавит буйынса шәхестәр
Категория:Мәскәүҙә вафат булғандар
Категория:2006 йылда вафат булғандар
Категория:14 февралдә вафат булғандар
Категория:1935 йылда тыуғандар
Категория:7 сентябрҙә тыуғандар